
REPUBLIKA HRVATSKA
Općinski sud u Slavonskom Brodu
Trg pobjede 15, Slavonski Brod
Odjeljak za izvršenje prekršajnih sankcija
	                                                                  Poslovni broj: Pp Ikp-eu-34/2026-3

U  I M E  R E P U B L I K E  H R V A T S K E

P R E S U D A

[bookmark: _Hlk198805838][bookmark: _Hlk193879155]        Općinski  sud u Slavonskom Brodu, po sucu izvršenja Slavici Poličić, uz sudjelovanje voditelja odjeljka izvršenja kazni Slavice Planinić, kao zapisničara, u postupku odlučivanja o zahtjevu Republike Austrije, za priznanje i izvršenje novčane kazne izrečene odlukom Bezirkshauptmannschaft Graz-Umgebung, broj: BHGU/606250016466/2025 od 21. kolovoza 2025. , prema osuđeniku Karlu Matijeviću, 25. kolovoza 2026.
p r e s u d i o    j e
[bookmark: _Hlk236307671]        I. Na temelju članka 77. stavka l. i stavka 3. Zakona o pravosudnoj suradnji u kaznenim stvarima s državama članicama Europske unije („Narodne novine“ broj 91/10, 81/13, 124/13, 26/15, 102/17, 68/18, 70/19, 141/20, 18/24) priznaje se pravomoćna  sudska odluka Republike Austrije, Bezirkshauptmannschaft Graz-Umgebung, broj: BHGU/606250016466/2025 od 21. kolovoza 2025., koja je postala pravomoćna 27. studenog 2025., u dijelu odluke koja se odnosi na novčanu kaznu, kojom odlukom je osuđenik Karlo Matijević, rođen 5. studenog 1999., OIB: 01931298133, s prebivalištem u Novoj Gradiški, Naselje Urije 10/1, proglašen krivim zbog toga što kao korisnik vozila/prikolice NG 147 TT, nije dostavio podatke u roku od dva tjedna od dostave poziva o osobi koja je upravljala navedenim vozilom odnosno parkirala dana 21. veljače 2025. u 11:06 sati u Seiersberg-Pirka,  na cesti A9, na cestovnom kilometru 189,59, te mu je odlukom Bezirkshauptmannschaft Graz-Umgebung, broj: BHGU/606250016466/2025 od 21. kolovoza 2025., izrečena novčana kazna u iznosu od  200,00 (dvjesto) eura, koja će se izvršiti u državi izvršenja Republici Hrvatskoj.
        II. Na temelju članka 82. stavka l. Zakona o pravosudnoj suradnji u kaznenim stvarima s državama članicama Europske unije osuđenik Karlo Matijević dužan je platiti novčanu kaznu iz točke I izreke u iznosu od 200,00 (dvjesto) eura.

III. Na temelju članka 34. stavka 1. Prekršajnog zakona („Narodne novine“ broj 107/07, 39/13, 157/13, 110/15, 70/17, 118/18 i 114/22) određuje se izvršenje novčane kazne od  200,00 (dvjesto) eura, na način da će se ista prisilno naplatiti u korist proračuna Republike Hrvatske odmah po pravomoćnosti ove presude. 
Obrazloženje
           1. Nadležno tijelo Republike Austrije, uz prateću dokumentaciju, podnijelo je zahtjev za priznanje i izvršenje novčane kazne osuđeniku Karlu Matijeviću, koji je kažnjen odlukom Bezirkshauptmannschaft Graz-Umgebung, broj: BHGU/606250016466/2025 od 21. kolovoza 2025., u visini novčane kazne od 200,00 (dvjesto) eura. Osuđenik u ostavljenom roku određenom u odluci nije platio novčanu kaznu i troškove postupka.
	2. Odluka o prekršaju postala je pravomoćna 27. studenog 2025.
	3. Osuđenik je 26. svibnja 2026. pozvan da se očituje o zahtjevu za priznanje i izvršenje novčane kazne. Upozoren je ako se ne očituje o zahtjevu, donijeti će se odluka na temelju stanja spisa. Osuđenik se nije očitovao o zahtjevu u ostavljenom roku od 8 dana od primitka poziva, a koji mu je uručen 1. lipnja 2026.
          4. Sud je priznao stranu odluku Republike Austrije, na temelju vjerodostojne dokumentacije odnosno pravomoćne odluke Bezirkshauptmannschaft Graz-Umgebung, broj: BHGU/606250016466/2025 od 21. kolovoza 2025.
          5.  Osuđenik Karlo Matijević kažnjen je novčanom kaznom u iznosu od 200,00 (dvjesto) eura.
 	6.  Sud je kod odlučivanja o priznanju i izvršenju pravomoćne odluke Bezirkshauptmannschaft Graz-Umgebung, broj: BHGU/606250016466/2025 od 21. kolovoza 2025., imao u vidu da prema propisima u Prekršajnom zakonu RH prema čl. 14. st. 1. istog zakona nije nastupila zastara izvršenja te novčane kazne obzirom da od pravomoćnog prekršajnog naloga  nije proteklo tri godine, te da iznos izrečene novčane kazne prelazi iznos od 70,00 Eura.
           7. Odredbom članka 82. stavka 1. ZPSKS-EU propisano je da će sud izvršiti dostavljenu odluku o novčanoj kazni u skladu s domaćim pravom na način kako izvršava novčane kazne koju je izrekao domaći sud.                                                           
            8. Slijedom izloženog, a temeljem članka 77. stavka 1. i stavka 3. ZPSKS-EU, odlučeno je kao u izreci ove presude.                                                                          
Slavonski Brod, 25. kolovoza 2026.
				
   Zapisničar                                                                                           Sudac
Slavica Planinić                                                                                 Slavica Poličić

Uputa o pravu na žalbu:
        Protiv ove presude dopuštena je žalba u roku od 8 (osam) dana od dana dostave. Žalba se podnosi Općinskom sudu u Slavonskom Brodu, Trg Pobjede 15, Slavonski Brod, 35000 Slavonski Brod, u dva primjerka, a o žalbi odlučuje Visoki prekršajni sud Republike Hrvatske.
         Dostaviti:
        1. osuđenik Karlo Matijević
        2. Republika Austrija- po pravomoćnosti
        3. Općinskom državnom odvjetništvu u Slavonskom Brodu
        4. spis

